Bakı Veloparkının görünüşü
**Bakı Veloparkı** — Azərbaycan Respublikasının paytaxtı Bakı şəhərində velosiped idmanı ilə məşğul olanlar üçün nəzərdə tutulan beynəlxalq səviyyəli idman qurğusu. Azərbaycan Velosiped İdmanı Federasiyasının balansındadır.

Hazırda Veloparkın yerləşdiyi ərazidəki park 1970-ci illərin əvvəllərində Heydər Əliyevin təşəbbüsü ilə salınmışdır. 1990-cı illərin əvvəllərində baxımsızlıq üzündən bərbad hala düşən bu ərazidə qanunsuz tikililər inşa olunmuşdur. 2005-ci ilin sentyabrında Prezident İlham Əliyev parkın ərazisində təmizlik işlərinin aparılması barədə göstəriş vermişdir. 2013-cü ildə isə parkın ərazisi baza kimi Azərbaycan Velosiped İdmanı Federasiyasına təhkim edilmişdir.

Azərbaycan Respublikasının Prezidenti İlham Əliyev parkın açılışında
Bundan sonra həmin Federasiya tərəfindən 40 hektar ərazidə genişmiqyaslı abadlıq işləri aparılmış, burada minlərlə ağac əkilmiş, yarışlar üçün 4 velosiped marşrutu, o cümlədən dağ velosiped idmanı üçün yollar salınmışdır. Ümumi sahəsi 30 hektardan çox olan Veloparkın ərazisində 2015-ci ildə ilk dəfə keçirilmiş Avropa Oyunlarında istifadə olunmuş BMX veloparkı da inşa olunmuşdur. Sahəsi 28 min kvadratmetr olan BMX veloparkında yarışların keçirilməsi üçün maneəli meydança qurulmuşdur ki, onun da sahəsi 6700 kvadratmetrdir.

Meydançada yaradılan şərait Beynəlxalq Velosipedçilər İttifaqının standartlarına tam uyğundur. Həm yarış iştirakçıları, həm də azarkeşlər üçün hər cür şəraitin yaradıldığı BMX veloparkında 1197 nəfərlik tamaşaçı yeri yaradılmışdır. Burada yüksək səviyyəli qonaqlar, idmançılar, əlil tamaşaçılar və mətbuat nümayəndələri üçün xüsusi yerlər nəzərdə tutulmuşdur. Veloparkın ərazisində tikilən ikimərtəbəli ofis binasında qeydiyyat mərkəzi, iş, dopinq nəzarət, dopinq analizgötürmə otaqları, 25 yerlik iclas zalı və digər yardımçı otaqlar yaradılmışdır. Ofis binasının damında xüsusi örtüklü start meydançası, idmançıların hazırlaşması üçün 20 çadır quraşdırılıb. Ərazidə VIP, Olimpiya ailəsi, beynəlxalq federasiyaların təmsilçiləri, rəsmi nümayəndələr üçün avtodayanacaq, qeydiyyat, fərdi yerləşdirmə və digər xidmət sahələri də mövcuddur.

Azərbaycan Respublikasının Prezident İlham Əliyev, xanımı Mehriban Əliyeva və qızı Arzu Əliyeva 13 may 2015-ci ildə Veloparkın açılışında iştirak etmişlər.

Qalereya
--------

* 
* 
* 
* 

BMX yarışlarının keçirilməsi üçün hazırlanmış 6700 kvadratmetrlik ərazi

Həmçinin bax
------------

* Velosiped idmanı
* Velosiped sürmə 2015 Avropa Oyunlarında
* Dağ velosipedi 2015 Avropa Oyunlarında
* Triatlon 2015 Avropa Oyunlarında
* BMX velosipedi 2015 Avropa Oyunlarında
* Azərbaycan Velosiped İdmanı Federasiyası
* Velosiped yürüşü (film, 1931)
* Respublika Velotreki

İstinadlar
----------

1. ↑  "Велосипеды: Транспорт или стиль жизни (Часть III)". FRIDAY.az (rus). 2018-05-16 tarixində arxivləşdirilib. İstifadə tarixi: 2018-05-15.
2. ↑  "Впервые в Азербайджане пройдет Чемпионат мира по BMX – Рассказывает посол BMX в Азербайджане Тван ван Гендт - ФОТО". Day.Az (rus). 2018-03-19. 2018-05-16 tarixində arxivləşdirilib. İstifadə tarixi: 2018-05-15.
3. 1 2 3 4 5  İlham Əliyev Veloparkın açılışında iştirak edib Arxivləşdirilib 2020-11-24 at the Wayback Machine. president.az, 13.05.2015  (az.)
4. ↑  "В Велопарке посадили деревья". 2018-05-17 tarixində arxivləşdirilib. İstifadə tarixi: 2018-05-15.
5. ↑  "Федерация велоспорта провела открытый турнир". 2018-05-17 tarixində arxivləşdirilib. İstifadə tarixi: 2018-05-15.
6. ↑  "Велопарк ВМХ - Baku Crystal Hall" (ingilis). www.crystalhall.az. 2018-05-17 tarixində orijinalından arxivləşdirilib. İstifadə tarixi: 2018-05-15.
7. ↑  "Baku 2015 European Games - Venues - BMX Velopark". Baku 2015 (ingilis). 2018-03-17 tarixində arxivləşdirilib. İstifadə tarixi: 2018-05-15.
8. ↑  "Велогонщик Синержи-Баку выиграл второй этап Тур де Азербайджан". 2018-05-17 tarixində arxivləşdirilib. İstifadə tarixi: 2018-05-15.
9. ↑  "Баку 2015: ВЕЛОПАРК для I Европейских Игр (Фоторепортаж) | inCity.az информационно-культурный портал" (rus). incity.az. 2018-05-16 tarixində arxivləşdirilib. İstifadə tarixi: 2018-05-15.
10. ↑  "В Баку открыли Велопарк-ФОТОСЕССИЯ". www.vesti.az. 2018-05-16 tarixində arxivləşdirilib. İstifadə tarixi: 2018-05-15.
11. ↑  "Открытие Велопарка в Баку" (polyak). 2018-05-16 tarixində arxivləşdirilib. İstifadə tarixi: 2018-05-15.